CELEX: 32012D0416
Language: da
Date: 2012-07-19 00:00:00
Title: 2012/416/EU: Kommissionens gennemførelsesafgørelse af 19. juli 2012 om godkendelse af metoder til klassificering af svinekroppe i Belgien (meddelt under nummer C(2012) 4933)

21.7.2012   
            
            
               DA
            
            
               Den Europæiske Unions Tidende
            
            
               L 194/33
            
         KOMMISSIONENS GENNEMFØRELSESAFGØRELSE
   af 19. juli 2012
   om godkendelse af metoder til klassificering af svinekroppe i Belgien
   (meddelt under nummer C(2012) 4933)
   (Kun den franske og den nederlandske udgave er autentiske)
   (2012/416/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og
   ud fra følgende betragtninger:
   
               (1)
            
            
               I punkt 1 i afdeling B.IV i bilag V til forordning (EF) nr. 1234/2007 er det fastsat, at klassificeringen af svinekroppe sker ved bestemmelse af indholdet af magert kød ved hjælp af de af Kommissionen godkendte klassificeringsmetoder, som kun kan være statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Tolerancen er fastlagt ved artikel 23, stk. 3, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af kvæg, svin og får og for indberetning af priser (2).
            
         
               (2)
            
            
               Ved beslutning 97/107/EF (3) godkendte Kommissionen brugen af fem metoder til klassificering af svinekroppe i Belgien.
            
         
               (3)
            
            
               De ligninger, der anvendes sammen med disse metoder, viser på nuværende tidspunkt et for lavt indhold af magert kød, eftersom der er sket ændringer i svinebestanden. Det er derfor nødvendigt at ajourføre formlen for de godkendte metoder og fastsætte formlerne for tre nye klassificeringsmetoder.
            
         
               (4)
            
            
               Belgien har anmodet Kommissionen om at godkende otte metoder til klassificering af svinekroppe i Belgien og har i forbindelse hermed fremlagt en detaljeret beskrivelse af dissektionsforsøgene og angivet de principper, som metoderne er baseret på, resultaterne af dissektionsforsøgene og de ligninger, der er anvendt til at vurdere procentindholdet af magert kød i den protokol, som er udfærdiget i henhold til artikel 23, stk. 4, i forordning (EF) nr. 1249/2008.
            
         
               (5)
            
            
               En gennemgang af anmodningen har vist, at betingelserne for godkendelse af de pågældende klassificeringsmetoder er opfyldt. De pågældende klassificeringsmetoder bør derfor godkendes i Belgien.
            
         
               (6)
            
            
               Ændringer af apparater og klassificeringsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
            
         
               (7)
            
            
               Af hensyn til klarheden og retssikkerheden bør beslutning 97/107/EF ophæves.
            
         
               (8)
            
            
               På grund af tekniske forhold, der gør sig gældende, mens de nye anordninger og de nye formler indføres, bør de metoder til klassificering af svinekroppe, som er godkendt ved beslutning 97/107/EF, fortsat finde anvendelse frem til den 30. september 2012.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   Følgende metoder godkendes til klassificering af svinekroppe i Belgien i henhold til afsnit B.IV, nr. 1, i bilag V til forordning (EF) nr. 1234/2007:
   
               a)
            
            
               apparatet benævnt »Capteur Gras/Maigre — Sydel (CGM)« med tilhørende beregningsmetoder, der er beskrevet nærmere i del 1 i bilaget
            
         
               b)
            
            
               apparatet »Giralda Choirometer Pork Grader (PG200)« med tilhørende beregningsmetoder, der er beskrevet nærmere i del 2 i bilaget
            
         
               c)
            
            
               apparatet benævnt »Hennessy Grading Probe (HGP4)« med tilhørende beregningsmetoder, der er beskrevet nærmere i del 3 i bilaget
            
         
               d)
            
            
               apparatet »Fat-O-Meat'er (FOM)« med tilhørende beregningsmetoder, der er beskrevet nærmere i del 4 i bilaget
            
         
               e)
            
            
               apparatet benævnt »OptiScan TP« med tilhørende beregningsmetoder, der er beskrevet nærmere i del 5 i bilaget
            
         
               f)
            
            
               apparatet benævnt »CSB Image-Meater« med tilhørende beregningsmetoder, der er beskrevet nærmere i del 6 i bilaget
            
         
               g)
            
            
               apparatet benævnt »VCS 2000« med tilhørende beregningsmetoder, der er beskrevet nærmere i del 7 i bilaget
            
         
               h)
            
            
               apparatet benævnt »AutoFOM III« med tilhørende beregningsmetoder, der er beskrevet nærmere i del 8 i bilaget.
            
         Artikel 2
   Ændringer af godkendte apparater og beregningsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
   Artikel 3
   Beslutning 97/107/EF ophæves.
   Belgien kan dog frem til den 30. september 2012 fortsat anvende de metoder til klassificering af svinekroppe, som er godkendt ved beslutning 97/107/EF.
   Artikel 4
   Denne afgørelse er rettet til Kongeriget Belgien.
   
      Udfærdiget i Bruxelles, den 19. juli 2012.
      
         
            På Kommissionens vegne
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 337 af 16.12.2008, s. 3.
   
      (3)  EFT L 39 af 8.2.1997, s. 17.
   
      BILAG
      
         METODER TIL KLASSIFICERING AF SVINEKROPPE I BELGIEN
      
      DEL 1
      
         Capteur gras/maigre — Sydel (CGM)
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »Capteur Gras/Maigre — Sydel (CGM)«.
               
            
                  2.
               
               
                  Apparatet skal være udstyret med en Sydel-højdefinitionssonde med en diameter på 8 mm, en infrarød lysdiode (Honeywell) og to lyssensorer (Honeywell). Apparatet skal have et måleinterval på 0-105 mm. CGM-apparatet omregner selv måleværdierne til beregnet indhold af magert kød.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 66,09149 – 0,82047 × X1 + 0,10762 × X2
                  
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              X1
                              
                           
                           
                              =
                           
                           
                              spæklagets tykkelse (inkl. svær) i mm, målt mellem tredje- og fjerdesidste ribben, 6 cm ved siden af flækningslinjen
                           
                        
                              X2
                              
                           
                           
                              =
                           
                           
                              muskeltykkelse i mm, målt på samme tid, samme sted og samme måde som X1.
                           
                        Formlen gælder for kroppe på mellem 60 og 130 kg.
               
            DEL 2
      
         Giralda choirometer Pork Grader (PG200)
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »Giralda Choirometer Pork Grader (PG200)«.
               
            
                  2.
               
               
                  Apparatet skal være udstyret med en sonde (Siemens KOM 2110) med en diameter på 6 mm, en lysdiode (LED Siemens F 28) og en lyssensor (Siemens F 232). Apparatet skal have et måleinterval på 0-125 mm. PG200-apparatet omregner selv måleværdierne til beregnet indhold af magert kød.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 70,09860 – 0,84616 × X1 + 0,091860 × X2
                  
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              X1
                              
                           
                           
                              =
                           
                           
                              spæklagets tykkelse (inkl. svær) i mm, målt vinkelret på svinekroppens ryg (7 cm fra flækningslinjen på ydersiden og ± 4 cm fra flækningslinjen på indersiden) mellem tredje- og fjerdesidste ribben
                           
                        
                              X2
                              
                           
                           
                              =
                           
                           
                              muskeltykkelse i mm, målt på samme tid, samme sted og samme måde som X1.
                           
                        Formlen gælder for kroppe på mellem 60 og 130 kg.
               
            DEL 3
      
         Hennessy Grading Probe (HGP4)
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »Hennessy Grading Probe (HGP4)«.
               
            
                  2.
               
               
                  HGP4-udstyret skal være udstyret med en sonde med en diameter på 5,95 mm (og 6,3 mm ved kniven for enden af sonden), der har en fotodiode og en fotodetektor samt et måleinterval på 0-120 mm. Måleværdierne udtrykkes i omregnet indhold af magert kød ved hjælp af HGP4-apparatet selv eller ved hjælp af den dermed forbundne datamat.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 70,37871 – 0,86986 × X1 + 0,080138 × X2
                  
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              X1
                              
                           
                           
                              =
                           
                           
                              spæklagets tykkelse (inkl. svær) i mm, målt mellem tredje- og fjerdesidste ribben, 6 cm ved siden af flækningslinjen
                           
                        
                              X2
                              
                           
                           
                              =
                           
                           
                              muskeltykkelse i mm, målt på samme tid, samme sted og samme måde som X1.
                           
                        Formlen gælder for kroppe på mellem 60 og 130 kg.
               
            DEL 4
      
         Fat-O-Meat’er (FOM II)
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »Fat-O-Meat'er (FOM II)«.
               
            
                  2.
               
               
                  Apparatet er en ny udgave af Fat-O-Meat'er-målesystemet. FOM II består af en optisk sonde med en kniv, en dybdemålingsanordning med et måleinterval på 0-125 mm og en dataindsamlings- og analyseplade — Carometec Touch Panel i15 computer (Ingress Protection IP69K). FOM II-apparatet omregner selv måleværdierne til beregnet indhold af magert kød i procent.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 68,85997 – 0,94985 × X1 + 0,088314 × X2
                  
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              X1
                              
                           
                           
                              =
                           
                           
                              spæklagets tykkelse (inkl. svær) i mm, målt vinkelret på svinekroppens ryg (7 cm fra flækningslinjen på ydersiden og ± 4 cm fra flækningslinjen på indersiden) mellem andet og tredjesidste ribben
                           
                        
                              X2
                              
                           
                           
                              =
                           
                           
                              muskeltykkelse i mm, målt på samme tid, samme sted og samme måde som X1.
                           
                        Formlen gælder for kroppe på mellem 60 og 130 kg.
               
            DEL 5
      
         OptiScan TP
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »OptiScan TP«.
               
            
                  2.
               
               
                  OptiScan TP-apparatet skal være forsynet med en digital billedgenerator, der tager et belyst foto af de to målepunkter på kroppen. Billederne benyttes til at beregne spæk- og muskeltykkelsen efter topunktsmetoden »Zwei-Punkte Messverfahren (ZP)«.
                  OptiScan TP-apparatet omregner selv måleværdierne til beregnet indhold af magert kød. Fotografierne lagres og kan senere kontrolleres. Det integrerede Bluetooth® -interface gør det nemt at overføre data.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 58,81491 – 0,64150 × X1 + 0,16873 × X2
                  
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              X1
                              
                           
                           
                              =
                           
                           
                              mindste spæklagstykkelse (inkl. svær) i mm over M. gluteus medius
                              
                           
                        
                              X2
                              
                           
                           
                              =
                           
                           
                              lumbarmuskeltykkelsen i mm, målt som den korteste afstand fra den forreste (kraniale) del af lændemusklen (M. gluteus medius) til den øverste (dorsale) del af rygmarvskanalen.
                           
                        Formlen gælder for kroppe på mellem 60 og 130 kg.
               
            DEL 6
      
         CSB Image Meater (CSB)
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »CSB Image-Meater«.
               
            
                  2.
               
               
                  CSB Image-Meater-apparatet er et online billedforarbejdningssystem, der ved hjælp af et kamera automatisk filmer de halverede kroppe. Billeddata forarbejdes derpå af en datamat ved hjælp af et særligt program til billedforarbejdning. CSB Image-Meater-variablerne måles alle i flækningslinjen i skinkeområdet (omkring M. gluteus medius). De målte værdier omregnes til beregnet indhold af magert kød i procent.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        
                              S
                           
                           
                              =
                           
                           
                              mindste spæklagstykkelse (inkl. svær) i mm over M. gluteus medius
                              
                           
                        
                              F
                           
                           
                              =
                           
                           
                              lumbarmuskeltykkelsen i mm, målt som den korteste afstand fra den forreste (kraniale) del af lændemusklen (M. gluteus medius) til den øverste (dorsale) del af rygmarvskanalen.
                           
                        
                              MS
                           
                           
                              =
                           
                           
                              gennemsnitlig spæklagstykkelse over M. gluteus medius (mm)
                           
                        
                              MF
                           
                           
                              =
                           
                           
                              gennemsnitlig muskeltykkelse over M. gluteus medius (mm)
                           
                        
                              WL
                           
                           
                              =
                           
                           
                              gennemsnitlig længde af ryghvirvler inkl. spinalskiver (mm)
                           
                        
                              WaS
                           
                           
                              =
                           
                           
                              gennemsnitlig spæklagstykkelse over den først målte ryghvirvel a) (mm)
                           
                        
            
                  4.
               
               
                  Målepunkterne er beskrevet i del II i den protokol, som Belgien har sendt til Kommissionen i henhold til artikel 23, stk. 4, i forordning (EF) nr. 1249/2008.
                  Formlen gælder for kroppe på mellem 60 og 130 kg.
               
            DEL 7
      
         VCS 2000
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »VCS 2000«.
               
            
                  2.
               
               
                  VCS 2000-apparatet er et online billedforarbejdningssystem, der ved hjælp af et kamera automatisk filmer de halverede kroppe. Billeddata forarbejdes derpå af en datamat ved hjælp af et særligt program til billedforarbejdning. De målte værdier omregnes til beregnet indhold af magert kød.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        TL1, TL4, TL6 til HF40/HF26 er variablerne målt med VCS 2000.
               
            
                  4.
               
               
                  Målepunkterne er beskrevet i del II i den protokol, som Belgien har sendt til Kommissionen i henhold til artikel 23, stk. 4, i forordning (EF) nr. 1249/2008.
                  Formlen gælder for kroppe på mellem 60 og 130 kg.
               
            DEL 8
      
         AutoFOM III
      
      
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »AutoFOM III«.
               
            
                  2.
               
               
                  Apparatet skal være udstyret med 16 2 MHz-ultralydtransducere (Carometec A/S) placeret med en afstand på 25 mm mellem hver transducer. Ultralyddataene skal omfatte målinger af spæklags- og muskeltykkelse samt dermed forbundne parametre. Måleresultaterne omregnes til beregnet indhold af magert kød i procent ved hjælp af en datamat.
               
            
                  3.
               
               
                  En svinekrops indhold af magert kød beregnes efter følgende formel:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 ×R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  hvor:
                  
                              Ŷ
                           
                           
                              =
                           
                           
                              beregnet indhold af magert kød i en svinekrop i procent
                           
                        R2P2, R2P3, R2P4 til R4P16 er variablerne målt med AutoFOM III.
               
            
                  4.
               
               
                  Målepunkterne er beskrevet i del II i den protokol, som Belgien har sendt til Kommissionen i henhold til artikel 23, stk. 4, i forordning (EF) nr. 1249/2008.
                  Formlen gælder for kroppe på mellem 60 og 130 kg.